PATVIRTINTA:
Prienų rajono savivaldybės visuomenės sveikatos biuro direktoriaus
2023 m. rugsėjo mėn. 28 d. 
Įsakymu  Nr.  DV - 71


KAUNO APSKRITIES 7-8 KLASIŲ MOKSLEIVIŲ PROTMŪŠIO 
„DRAUGE NUGALĖSIME BAKTERIJŲ ATSPARUMĄ ANTIBIOTIKAMS!”
 NUOSTATAI

I. BENDROSIOS NUOSTATOS
1. [bookmark: _Hlk17116050]Kauno apskrities 7-8 klasių moksleivių protmūšio „Drauge nugalėsime bakterijų atsparumą antibiotikams!“ (toliau – Protmūšis), skirto Europos supratimo apie antibiotikus dienai paminėti, nuostatai reglamentuoja reikalavimus dalyviams, renginio organizavimo ir dalyvių apdovanojimo tvarką.
2. Protmūšis yra viena iš moksleivių saviraiškos ir sąmoningumo ugdymo formų, kurianti vertybinę sveikatos sampratą, skatinanti domėtis sveikatos saugojimo ir stiprinimo galimybėmis.
3. Protmūšio organizatoriai Kauno apskrityje – Kauno apskrities antimikrobinio atsparumo valdymo grupė, Nacionalinis visuomenės sveikatos centras prie Sveikatos apsaugos ministerijos ir Lietuvos sveikatos mokslų universitetas. Protmūšio organizatoriai savivaldybėse – Kauno apskrities savivaldybių visuomenės sveikatos biurai, vykdytojai – mokyklos, vykdančios bendrojo ugdymo programas (toliau – Mokykla).

II. PROTMŪŠIO TIKSLAS IR UŽDAVINIAI
4. Tikslas – teikti moksleiviams informaciją apie antimikrobinį atsparumą, racionalų antibiotikų vartojimą ir skyrimą, savigydos aspektus, kitas infekcijų kontrolės priemones, kurios padeda keisti asmens požiūrį.
5. Uždaviniai:
5.1. Skatinti moksleivių žingeidumą sveikatos ugdymo srityje ir pasitelkus efektyvią komunikaciją, atkreipti jų dėmesį į antimikrobinio atsparumo problemą, jos grėsmes ir galimus problemos sprendimo būdus.
5.2. Gilinti sveikatos žinias antibiotikų vartojimo ir antimikrobinio atsparumo valdymo srityje, ugdyti racionalų, pagrįstą antibiotikų vartojimą bei siekti kiekvieno moksleivio atsakomybės už savo sveikatos išsaugojimą. 
5.3. Formuoti sveikatai palankius įgūdžius kasdienybėje, dalinantis gerąja patirtimi apie efektyvias infekcijų prevencijos priemones ir sėkmingą jų taikymą mokyklose.

III. PROTMŪŠIO ORGANIZAVIMAS, VERTINIMAS IR APDOVANOJIMAI 
6. Protmūšis organizuojamas dviem etapais:
6.1. I etapas – 2023 m. spalio 24 d. Prienų kultūros ir laisvalaikio centro, Konferencijų salėje (II a.).
6.2. II etapas – nuo 2023 m. lapkričio 20 d. iki 30 d. suorganizuoti Protmūšį apskrityje, kuriame dalyvautų I vietų nugalėtojai iš 8 Kauno apskrities savivaldybių. 
7. Protmūšio organizavimo eiga savivaldybėse: 
7.1. Protmūšyje gali dalyvauti Prienų rajono savivaldybėje veikiančių mokyklų 7-8 klasių moksleiviai. 
7.2. Komandą sudaro 5 moksleiviai ir 1–2 mokytojai arba pagalbos mokiniui specialistai (visuomenės sveikatos priežiūros specialistas, socialinis pedagogas, psichologas ar kt.).
7.3. Vieną mokyklą gali atstovauti ne daugiau nei 2 komandos. Esant vienoje mokykloje daugiau norinčiųjų dalyvauti, rekomenduojama iki 2023 m. spalio 20 d. toje ugdymo įstaigoje savarankiškai organizuoti Protmūšį ir išrinkti savo geriausią komandą, kuri dalyvaus Prienų rajono savivaldybės visuomenės sveikatos biuro organizuojamame Protmūšio I etape. 
7.4. Užduotis/klausimus protmūšiui parengia savivaldybės visuomenės sveikatos biuras, pagal poreikį suderinęs su AMR grupe.
7.5. Prienų rajono savivaldybės visuomenės sveikatos biuras nuo 2023 m. rugsėjo 28 d. viešina informaciją, kviečiant mokyklas dalyvauti Protmūšyje. Ši informacija skelbiama ir mokyklose. 
7.6. I etapo Protmūšį Prienų rajono savivaldybės visuomenės sveikatos biuras organizuoja, pasirenkant datą, nuo 2023 m. spalio 9 d. iki lapkričio 10 d. 
7.7. Dalyviai užpildo dalyvio registracijos paraišką (1 priedas) ir siunčia iki 2023 m. spalio 9 d. Protmūšio organizatoriui savivaldybėje el. paštu prienai.vs.biuras@gmail.com. Dalyvio registracija patvirtinama tik gavus patvirtinimo atsakymą iš organizatoriaus el. paštu. Negavus patvirtinimo skambinti Prienų rajono savivaldybės visuomenės sveikatos biurui tel. (8-319) 5 44 27; 8 678 79995.
7.8. Komanda paruošia prisistatymą iki 1 min. (šūkis, šokis, daina, apranga, plakatas, lankstinukas, komiksas, vaizdo klipas ar kt.), kurį vertins komisija.
7.9. I etapo Protmūšio nugalėtojų komanda išrenkama surinkusi daugiausiai balų (atsakiusi daugiausiai klausimų) komanda. Komandoms surinkus vienodą balų skaičių, bus pateikiamos papildomos užduotys.
7.10. Komandas vertina ir balus skaičiuoja vertinimo komisija, sudaryta iš 3 nepriklausomų narių.
7.11.  Trys geriausios komandos (I-III vietos nugalėtojai) bus apdovanojamos Prienų rajono savivaldybės visuomenės sveikatos biuro padėkos raštais ir organizatorių įsteigtomis atminimo dovanėlėmis, visiems kitiems Protmūšio dalyviams bus įteikti padėkos raštai.
7.12.  Prienų rajono savivaldybės visuomenės sveikatos biuras iki 2023 m. lapkričio 15 d. Protmūšio organizatorių Kauno apskrityje – Kauno apskrities antimikrobinio atsparumo valdymo grupę informuoja el. paštu kristina.rudzinskaite@nvsc.lt apie savivaldybėje įvykusį renginį (nurodo įvykusio renginio datą, dalyvių ir komandų skaičių bei geriausiai pasirodžiusios komandos pavadinimą, mokyklą ir kontaktinį el. pašto adresą). 
8. II etapo Protmūšio organizavimo eiga apskrityje:
8.1. II etapo Protmūšis organizuojamas nuo 2023 m. lapkričio 20 d. iki 2023 m. lapkričio 30 d. Lietuvos sveikatos mokslų universitete Medicinos akademijos Visuomenės sveikatos fakultete, Tilžės g. 18, Kaune.
8.2. Protmūšio organizatorius Kauno apskrityje – Kauno apskrities antimikrobinio atsparumo valdymo grupė nuo 2023 m. rugsėjo 29 d. viešina informaciją, kviečia 8 Kauno apskrities savivaldybių atstovus (I etapo nugalėtojus) dalyvauti II etapo Protmūšyje. Šią informaciją skelbia ir Protmūšio savivaldybėse organizatoriai ir vykdytojai. 
8.3. Protmūšio organizatorius Kauno apskrityje el. paštu, likus 5 darbo dienoms iki II etapo Protmūšio informuoja 8 Kauno apskrities savivaldybių I etapo nugalėtojus (I vietų nugalėtojai arba nugalėtojų grupės, po vieną iš kiekvienos savivaldybės), išsiunčiant kvietimą dalyvauti II etapo protmūšyje. 
8.4. II etapo Protmūšio apdovanojimų ceremonija:
8.4.1. Lietuvos sveikatos mokslų universiteto Medicinos akademijos Visuomenės sveikatos fakulteto 8 padėkos raštai ir atminimo dovanėlės bei ekskursija po fakultetą.






IV. ASMENS DUOMENŲ TVARKYMAS

9. Fizinių asmenų duomenis tvarko savivaldybės visuomenės sveikatos biuras, Nacionalinis visuomenės sveikatos centras prie Sveikatos apsaugos ministerijos ir Lietuvos sveikatos mokslų universitetas Protmūšio organizavimo, vykdymo ir viešinimo tikslu, vadovaudamiesi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą.
10. Šių Nuostatų reglamento 10 punkte nurodytu tikslu tvarkomi šie vaikų ir suaugusiųjų fizinių asmenų asmens duomenys: vardas ir pavardė, ugdymo įstaiga/darbovietė, klasė/pareigos, komandos kontaktinio telefono numeris ir elektroninio pašto adresas, Protmūšio rezultatas, veido atvaizdas individualiose ir/ar grupinėse nuotraukose. Šių Nuostatų 11 punkte nurodyti fizinių asmenų duomenys saugomi ne ilgiau kaip 1 (vienerius) metus.
11. [bookmark: _Hlk138859073]Protmūšyje dalyvaujantys asmenys (vaikai ir suaugusieji) Protmūšio organizatoriams pateikia užpildytą sutikimo dėl asmens duomenų tvarkymo Kauno apskrities 7–8 klasių moksleivių protmūšio „Drauge nugalėsime bakterijų atsparumą antibiotikams“ organizavimo ir viešinimo tikslu formą (2 priedas). Vaikų sutikimo formas užpildo tėvai (globėjai).

V. BAIGIAMOSIOS NUOSTATOS
12. Protmūšio patvirtinti nuostatai skelbiami kiekvienos savivaldybės teritorijos ugdymo įstaigose, savivaldybių visuomenės sveikatos biurų svetainėse.
13. Informacija apie Protmūšį (I ir II etapas) bus viešinama organizatorių ir vykdytojų interneto puslapiuose, socialiniuose tinkluose, spaudoje.
___________________________________


Kauno apskrities 7–8 klasių moksleivių protmūšio „Drauge nugalėsime bakterijų atsparumą antibiotikams!“ nuostatų 
1 priedas


KAUNO APSKRITIES 7-8 KLASIŲ MOKSLEIVIŲ PROTMŪŠIO „DRAUGE NUGALĖSIME BAKTERIJŲ ATSPARUMĄ ANTIBIOTIKAMS !” 
DALYVIO REGISTRACIJOS PARAIŠKA

	Komandos pavadinimas
	

	Ugdymo įstaigos pavadinimas, klasė
	

	Moksleivių vardai, pavardės
	1.
2.
3. 
4. 
5.

	Mokytojų vardai, pavardės
	1.
2.

	Komandos kontaktinis 
telefono numeris, elektroninio pašto  adresas
	



Paraišką siųsti el. paštu prienai.vs.biuras@gmail.com iki 2023 m. spalio 9 d.

________________
